2003/304/EY: Komission päätös, tehty 29 päivänä huhtikuuta 2003, vuoden 2003 teknisen toimintasuunnitelman hyväksymisestä maataloustilastojen parantamiseksi (tiedoksiannettu numerolla K(2003) 1369)



Virallinen lehti nro L 110 , 03/05/2003 s. 0015 - 0017



Komission päätös, tehty 29 päivänä huhtikuuta 2003, vuoden 2003 teknisen toimintasuunnitelman hyväksymisestä maataloustilastojen parantamiseksi (tiedoksiannettu numerolla K(2003) 1369) (2003/304/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön maataloustilastojen parantamisesta 25 päivänä kesäkuuta 1996 tehdyn neuvoston päätöksen 96/411/EY(1), sellaisena kuin se on viimeksi muutettuna Euroopan parlamentin ja neuvoston päätöksellä 1919/2002/EY(2), ja erityisesti sen 4 artiklan 1 kohdan ja 6 artiklan 2 kohdan, sekä katsoo seuraavaa: (1) Päätöksen 96/411/EY mukaisesti komissio laatii vuosittain teknisen toimintasuunnitelman maataloustilastoja varten. (2) On välttämätöntä parantaa Euroopan maataloutta koskevia tietoja, saada käyttöön yksityiskohtaisia maatalouden ympäristöindikaattoreita, kehittää maatalouden tilinpidon ympäristönäkökohtia sekä luoda maaseudun kehittymistä koskevia tietojärjestelmiä asiaankuuluvien yhteisön politiikkojen täytäntöönpanemiseksi. (3) Päätöksen 96/411/EY mukaisesti yhteisö osallistuu kustannuksiin, joita jäsenvaltioille aiheutuu kansallisten maataloustilastojärjestelmien mukauttamisesta tai uusia tai kasvavia tarpeita koskevien valmistelutöiden loppuunsaattamisesta osana teknistä toimintasuunnitelmaa. (4) On syytä lujittaa tiettyjä edellisissä toimintasuunnitelmissa aloitettuja toimia ja jatkaa aloitettua työtä. (5) Tässä päätöksessä säädetyt toimenpiteet ovat pysyvän maataloustilastokomitean lausunnon mukaiset, ON TEHNYT TÄMÄN PÄÄTÖKSEN: 1 artikla Hyväksytään vuoden 2003 tekninen toimintasuunnitelma maataloustilastojen parantamiseksi (TAPAS 2003), joka esitetään tämän päätöksen liitteessä. 2 artikla Tämä päätös on osoitettu kaikille jäsenvaltioille. Tehty Brysselissä 29 päivänä huhtikuuta 2003. Komission puolesta Pedro Solbes Mira Komission jäsen (1) EYVL L 162, 1.7.1996, s. 14. (2) EYVL L 293, 29.10.2002, s. 5. LIITE VUODEN 2003 TEKNINEN TOIMINTASUUNNITELMA MAATALOUSTILASTOJEN PARANTAMISEKSI (TAPAS 2003) Vuoden 2003 teknisessä toimintasuunnitelmassa maataloustilastojen parantamiseksi (TAPAS) tarkoitettujen toimien tavoitteena on tilastojen laatiminen tai parantaminen seuraavilla aloilla: i) Euroopan maataloutta koskevat tiedot; ii) maatalouden tilinpidon ympäristönäkökohdat; iii) maatalouden ympäristöindikaattorit, mukaan luettuna kasvinsuojeluaineiden käyttö; iv) maaseudun kehittäminen. Komissio osallistuu näiden toimien yhteydessä kehitettyjen hankkeiden rahoittamiseen. Minkään yksittäisen jäsenvaltion rahoitusosuus ei ylitä taulukossa A ilmoitettuja määriä. Jäsenvaltioiden esittämät toimet koskevat seuraavia: 1) Euroopan maataloutta koskevat tiedot Tällä toimella jatketaan jo edellisinä vuosina toteutettuja toimia, ja sen tavoitteena on parantaa tilastotietoja, jotka koskevat a) kasvinviljelyn pinta-alaa, tuotantoa ja käyttöä, erityisesti taseita; b) karjaa sekä kotieläintuotantoa ja käyttöä, erityisesti lihataseita; c) rehutaseita (rehutaseen laatimista erityisesti parantamalla estimointimenetelmiä ja tarjonta- ja rehutaseen välistä yhdenmukaisuutta); d) varastoja, sisäistä käyttöä, myös maatilan käyttöä, sekä teknisiä kertoimia. 2) Maatalouden tilinpidon ympäristönäkökohdat Tämän toimen tavoitteena on ensinnäkin tutkia mahdollisuuksia ottaa maa- ja metsätalouden tilinpidon metodologiassa käyttöön käsitteitä ja määritelmiä, joiden avulla tiettyjä ympäristön kannalta tärkeitä osatekijöitä, kuten palvelujen tuotantoa tai tukipalkkioita tai veroja, käsitellään. 3) Maatalouden ympäristöindikaattorit ja kasvinsuojeluaineiden käyttö Komissio haluaa kannustaa hankkeita, joiden avulla parannetaan käytössä olevia indikaattoreita, erityisesti paikallistason tietoja tiettyjen viljelmien sadoista, mineraalilannoitteiden myynnistä ja käytöstä jne. Komissio tukee myös sellaisten maisemaa koskevien indikaattorien laatimista kuin pensas- ja kiviaitojen korkeus tai käyttökelpoisen maatalousmaan ulkopuoliset paikallisesti käytetyt maa-alat (niityt, alppiniityt jne.), rakenteellisten ominaisuuksien vaikutus maatilojen toimintaan sekä viljelykäytäntöjä koskevat tiedot. Kasvinsuojeluaineiden käyttöä koskevan toimen tavoitteena on jatkaa käyttöä koskevien tietojen keruuta ja käsittelyä ja parantaa tietojen toimittamisen laatua ja nopeutta eri menetelmin sekä parantaa eri lähteiden käyttöä. Jäsenvaltiot valitsevat viljelmätyypin sen mukaan, mikä on sen merkitys joko viljelyalana tai käytettyjen kasvinsuojeluaineiden määrässä mitattuna. 4) Maaseudun kehittäminen Tämä maataloustilastojen kehittämisen osa koskee toisaalta suuressa määrin sekä niiden tietojen alueellista jaottelua, jotka kerätään yleensä kansallisella tasolla, että alueiden jakoa, joka eroaa siitä hallinnollisten alueiden jaottelusta, jota käytetään alueellisten tilastojen laatimisessa. Toisaalta tilastolliset tarpeet koskevat hyvin laajoja ja erilaisia aihealueita: tilan ja perheenjäsenten sivutuloja, erityisesti sivutoimia, viljelijöiden yhteiskunnalle tuottamia palveluja sekä maaseudun elinoloja sekä viljelyn osuutta muiden taloudellisten ja kulttuuriin liittyvien toimien tukijana jne. Taulukko A VUODEN 2003 TEKNINEN TOIMINTASUUNNITELMA Yhteisön enimmäisosuus aiheutuvien kustannusten rahoittamisesta Jakautuminen jäsenvaltioittain >TAULUKON PAIKKA>